42α. ΝΟΜΟΘΕΤ.ΔΙΑΤΑΓΜΑ υπ’ αριθ. 1071 της 16/22 Σεπτ. 1949 (ΦΕΚ Α΄ 219) Περί καλλιεργείας καπνού κατά το έτος 1949 και άλλων τινών διατάξεων. Άρθρ.8.-«1.Τα επί παραβάσει των νόμων περί φορολογίας καπνού και σιγαροχάρτου κατασχόμενα σιγαρόχαρτον, μηχανήματα εν γένει, ως και ο καπνός και τα καπνοβιομηχανικά προϊόντα, ων δεν κατέστη δυνατή η εκποίησις, καταστρέφονται ενώπιον της υπό του άρθρ. 6 του Α.Ν. 477/1945 οριζομένης επιτροπής, κατά τα δι’ αποφάσεων του Υπουργού των Οικονομικών καθοριζόμενα». Η παρ. 1 αντικατεστάθη ως άνω δια του άρθρ. 16 του Α.Ν. 1525/1950. 2.Η δαπάνη καταστροφής των ανωτέρω ειδών και η αποζημίωσις των μελών της Επιτροπής καθορίζονται δι’ αποφάσεων του Υπουργού των Οικονομικών και καταβάλλονται εις βάρος της πιστώσεως του προϋπολογισμού του Υπουργείου των Οικονομικών «αμοιβή μηνυτών λαθρεμπορίου». Άρθρ.9.-1.Δι’ αποφάσεων του Υπουργού των Οικονομικών καθορίζεται η αποζημίωσις των μελών της υπό του άρθρ. 7 παρ. 1 του Νόμ. 1943/1920 προβλεπομένης Επιτροπής εκποιήσεως ειδών κατασχομένων συνεπεία παραβάσεως των νόμων περί εγγείου φόρου και φόρου καταναλώσεως του καπνού, ήτις βαρύνει την πίστωσιν του προϋπολογισμού του Υπουργείου των Οικονομικών «αμοιβή μηνυτών λαθρεμπορίου». 2.Εις ας πόλεις εδρεύει Επιθεωρητής Καπνού, συμμετέχει των προβλεπομένων υπό των κειμένων διατάξεων επιτροπών καταστροφής αχρήστου καπνού εις φύλλα, Καπνοβιομηχανικών προϊόντων και των ειδών των προερχομένων εκ κατασχέσεως επί παραβάσει της Νομοθεσίας του καπνού. Εν περιπτώσει απουσίας ή κωλύματος του Επιθεωρητού Καπνού η Επιτροπή συγκροτείται κατά το άρθρ. 6 του Α.Ν. 477/1945. Άρθρ.12.-1.Τα δυνάμει των διατάξεων του Α.Ν. 2590/1940 εισπραττόμενα ως δημόσιον έσοδον α) ποσοστά εκ της βεβαιώσεως δημοτικών και κοινοτικών εσόδων επί του καπνού εις φύλλα, β)αποζημιώσεις εξ υπερωριών καπνικών υπαλλήλων δια την εκτέλεσιν εργασιών πέραν των κεκανονισμένων ωρών, γ)γραφικά δικαιώματα δια την έκδοσιν πιστοποιητικών εγγραφής καλλιεργητικών και πλασματικών δανείων επί ενεχύρω καπνού και δ) αποζημίωσις δια τον έλεγχον και παρακολούθησιν της κανονικής διαθέσεως του καπνοπαραγωγικού σιγαροχάρτου, από της ισχύος του παρόντος Ν.Δ/τος βεβαιούνται και εισπράττονται υπό ίδιον κεφάλαιον και άρθρον του προϋπολογισμού. 2.Τον λογαριασμόν τούτον βαρύνουσιν τα δια των εκάστοτε εκδιδομένων αποφάσεων του Υπουργού των Οικονομικών χορηγούμενα ποσοστά και έξοδα κινήσεως εις τους Καπνικούς υπαλλήλους. Τα αυτά ποσοστά και έξοδα κινήσεως χορηγούνται και εις το Γενικόν Επιθεωρητήν Καπνού, τους Επιθεωρητάς Καπνού ως και εις τους απασχολουμένους με την φορολογίαν του καπνού και την εν γένει εφαρμογήν της κα πνικής νομοθεσίας λοιπούς οικονομικούς υπαλλήλους, περιλαμβανομένου και του υπηρετικού προσωπικού. (Αντί για τη σελ. 317(β) Σελ. 317(γ) Τεύχος ΖΙΙ – Σελ. 91 Κώδικας Φορολογίας Καπνού 28.Ε.α.42α 3.Τα εκάστοτε δι’ αποφάσεων του Υπουργού των Οικονομικών οριζόμενα ποσοστά και έξοδα κινήσεως υπέρ των Καπνικών υπαλλήλων, καθορίζονται εις το διπλάσιον τουλάχιστον προκειμένου περί των υπαλλήλων και υπηρετών των υπηρετούντων εις τας Εφορίας Καπνού Μακεδονίας και Θράκης. 4.Τα του τρόπου εισπράξεως, κατανομής και πληρωμής των δικαιωμάτων τούτων εις τους δικαιούχους ως και η παρακολούθησις και εν γένει έλεγχος της διαχειρίσεως αυτώ καθορίζονται δι’ αποφάσεων του Υπουργού των Οικονομικών. 5.Τα δικαιώματα της παρ. 1 του παρόντος δύναται ο Υπουργός των Οικονομικών, δι’ αποφάσεών του δημοσιευομένων δια της Εφημερίδος της Κυβερνήσεως, να αναπροσαρμόζη εις τας εκάστοτε κρατούσας οικονομικάς συνθήκας. Άρθρ.13.-1-2.(Καταργήθηκαν από την παρ. 13 άρθρ. 26 Νόμ. 1439/1984, ΦΕΚ Α΄ 65, κατωτ. αριθ. 94). 3.Κυρούνται αι κατά το παρελθόν εκδοθείσαι αποφάσεις του Υπουργού των Οικονομικών, δια των οποίων παρετάθη η υπό των κειμένων διατάξεων προβλεπομένη προθεσμία εξοφλήσεως αιτήσεων κοπής καπνού. Άρθρ.14.-1.Καπνοβιομηχανίαι λειτουργούσαι εις ιδιωτικά Καπνεργοστάσια και πραγματοποιούσαι μέσην μηνιαίαν παραγωγήν καπνοβιομηχανικών προϊόντων ελάσσονα των 2.000 χιλιογράμμων, από 1 ης  Απρ. 1949 δεν υποχρεούνται εις την προς το Δημόσιον καταβολήν των μισθών του υπαλληλικού και υπηρετικού προσωπικού του προβλεπομένου υπό του άρθρ. 3 του Νόμ. 1567/1918 και του άρθρ. 17 του Α.Ν. 667/1937. 2.Κατ’ εξαίρεσιν όσαι εξ αυτών επί έν έτος συνεχώς από 1 ης  Απρ. 1947 δεν επαγματοποίησαν ουδεμίαν παραγωγήν ή επραγματοποίησαν τοιαύτην κάτω των 200 χιλ/μων μηνιαίως δεν υποχρεούνται εις την καταβολήν των ως άνω μισθών από του χρονικού τούτου διαστήματος, ήτοι από 1 ης  Απρ. 1947 και εντεύθεν. Σελ. 318(γ) Τεύχος Ζ11 Σελ. 92 Άρθρ.16.-Εμπειροτέχναι καπνού, (παλαιοί πολεμισταί), υπηρετήσαντες ή υπηρετούντες ευδοκίμως ως τοιούτοι εις Εφορίας Καπνού συνολικώς υπέρ την πενταετίαν, δύνανται κατόπιν αποφάσεως του υπηρεσιακού συμβουλίου του Υπουργείου Οικονομικών, να μονιμοποιώνται εις κενάς θέσεις γραμματέων β΄ τάξεως Εφορειών Καπνού επί βαθμώ υπουργικού γραφέως α΄ τάξεως και αν δεν κέκτηνται τα νόμιμα προσόντα σπουδών και ηλικίας. Η εντός ( ) φράσις «παλαιοί πολεμισταί» διεγράφη δια της παρ. 1 άρθρ. 22 του Α.Ν. 1525/1950. Αι λοιπαί διατάξεις είναι προσωρινής ισχύος.